ხაზი 1 (ბუდაპეშტის მეტრო)
მეტროს ხაზი 1 (უნგრ. ოფიც. Millenniumi Földalatti Vasút) — ბუდაპეშტის მეტროპოლიტენის სისტემის უძველესი ხაზი. ის მსოფლიოში მეორე ყველაზე ძველი მიწისქვეშა რკინიგზაა ლონდონის მეტროპოლიტენის შემდეგ და პირველი კონტინენტურ ევროპაში. აგებულია 1894 - 1896 წლებში. 2002 წელს ის იუნესკომ მსოფლიო მემკვიდრეობის ძეგლთა სიაში შეიტანა. სამუშაოები შეასრულა კომპანია Siemens & Halske-მ. ხაზი მიემართება ანდრაშის გამზირის გასწვრივ.